फिलहाल रणबीर कपूर निर्देशक अयान मुखर्जी के निर्देशन में ‘ब्रह्मास्त्र’ की शूटिंग कर रहे हैं. इस फिल्म में रणबीर के अपोजिट उनकी कथित गर्लफ्रेंड आलिया भट्ट भी होंगी. जिसका निर्माण धर्मा प्रोडक्शन के बैनर तले किया जा रहा है. लेकिन इस फिल्म के बाद रणबीर कपूर की एक और फिल्म का लोगों को बेसब्री से इंतजार है, जो है ‘शमशेरा’. ये फिल्म ‘ब्रह्मास्त्र’ के बाद रिलीज होनी है. इस फिल्म में रणबीर कपूर, संजय दत्त के साथ स्क्रीन शेयर करते हुए नजर आएंगे. डेक्कन क्रॉनिकल से बातचीत में रणबीर ने कहा था कि, ‘वास्तव में ये किरदार काफी आक्रामक, तीव्र और गुस्सैल है.’ संजय दत्त के किरदार के बारे में खुलासा करते हुए रणबीर ने कहा कि, ‘संजय दत्त ‘शमशेरा’ में विलेन के किरदार में नजर आएंगे. ये काफी दिलचस्प प्रोजेक्ट है. मैं इस फिल्म की शूटिंग करने को लेकर खासा उत्साहित हूं.’